26 



ved Love eller Tractater. Ophængt paa en Munr, saaledes som 

 Pladen fra Agnone, har den heller ikke været; thi saa havde 

 Øskenen været anbragt ovenfor Skriften og ikke ved Siden af 

 den. Men jeg troer, at Pladens Form tilstrækkelig forklarer sig 

 selv, naar man betænker, at det ikke er hele Tractaten, men 

 kun et Stykke af den, vi have liggende for os. Foran vor Plade 

 har der været een eller flere lignende af selvsamme Form, og 

 vi tør heller ikke benægte Muligheden af at der kan have været 

 een eller flere Plader efter den. Øskenen har da været bestemt 

 til at trække et Baand igjennem Pladerne for at holde dem 

 sammen ligesom en Bog. Vi føres saaledes tilbage til de ældste 

 Forsøg i Bogbinderkonsten ; det turde være det ældste bekjendte 

 Blad af en sammenbunden Bog, vi have liggende for os. 



Vi vide, at de Gamle pleiede at lade Freds- og Forbunds- 

 Tractater indhugge i et eller andet varigt Materiale , og opstille 

 paa offentlige Steder, hvor Enhver kunde gaae .hen at læse dem. 

 En saadan Bestemmelse havde den oftere omtalte gamle Malm- 

 plade med Tractaten imellem Elis og Heræa, og fra senere Tider 

 kunne vi paavise ikke faa større Marmortavler eller massive 

 Marmorblokke, der have gjort samme Tjeneste. Men Grækerne 

 lode sig ikke altid nøie med denne Bekjendtgjørelsesmaade. 

 I flere Forbundstractater finde vi den Bestemmelse, at de øverste 

 Embedsmænd een Gang om Aaret skulle oplæse Tractaten i en 

 dertil sammenkaldt Forsamling*). Dette er maaskee en Arv fra 

 gamle Tider, da Færdighed i at læse ikke kunde forudsættes hos 

 Alle og Enhver; i alt Fald maa det indrømmes, at der i hine 

 Dage ikke fandtes noget bedre Middel til at holde saadanne Be- 

 stemmelser i frisk Minde, end at oplæse dem offentlig fra Tid 

 til anden. Til en saadan Brug antager jeg, at man havde be- 

 stemt det Exemplar af Tractaten imellem Chalion og Oeanthea, 



r ") See Tractaten imellem de kretiske Stæder Lato og Olus (Corp. Inscr. 

 Nr. 2554), 1ste Spalte Lin. 30 ff., Tractaten imellem Hierapytna og Pri- 

 ansos (Corp. Inscr. Nr. 2556), Lin 39 ff. 



